SL Uradni list Evropske unije C 251/14

Objava zahtevka za odobritev manjše spremembe v skladu z drugim pododstavkom člena 53(2) Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil

(2017/C 251/07)

Evropska komisija je odobrila to manjšo spremembo v skladu s tretjim pododstavkom člena 6(2) Delegirane uredbe Komisije (EU) št. 664/2014 (1).

ZAHTEVEK ZA ODOBRITEV MANJŠE SPREMEMBE

Zahtevek za odobritev manjše spremembe v skladu z drugim pododstavkom člena 53(2) Uredbe (EU) št. 1151/2012 Evropskega parlamenta in Sveta (2)

„PAN DE CRUZ DE CIUDAD REAL“

EU št.: PGI-ES-2210 – 13.1.2017

ZOP ( ) ZGO ( X ) ZTP ( )

1. Skupina vložnikov in pravni interes

Naslov: Asociación Provincial de fabricantes y expendedores de Pan de Ciudad Real (AFEXPAN CIUDAD REAL) (provincialno združenje izdelovalcev in distributerjev kruha iz mesta Ciudad Real) Avda, Rey Santo, 8- 2o Planta 13005 Ciudad Real ŠPANIJA Tel. 926 60 00 02, int. 5007 E-naslov: igp@afexpan.es

2. Država članica ali tretja država

Španija

3. Postavka v specifikaciji proizvoda, na katero se sprememba nanaša

— ☐ Opis proizvoda — ☐ Dokazilo o poreklu — ☐ Metoda proizvodnje — ☐ Povezava — ☒ Označevanje — ☐ Drugo (navedite).

4. Vrsta sprememb

— ☐ Sprememba specifikacije proizvoda za registrirano ZOP ali ZGO, ki se šteje za manjšo v skladu s tretjim pododstavkom člena 53(2) Uredbe (EU) št. 1151/2012 in zaradi katere ni potrebna sprememba objavljenega enotnega dokumenta. — ☒ Sprememba specifikacije proizvoda za registrirano ZOP ali ZGO, ki se šteje za manjšo v skladu s tretjim pododstavkom člena 53(2) Uredbe (EU) št. 1151/2012 in zaradi katere je potrebna sprememba objavljenega enotnega dokumenta. — ☐ Sprememba specifikacije proizvoda za registrirano ZOP ali ZGO, za katero enotni dokument (ali enakovredni dokument) ni bil objavljen, pri čemer se sprememba šteje za manjšo v skladu s tretjim pododstavkom člena 53(2) Uredbe (EU) št. 1151/2012. — ☐ Sprememba specifikacije proizvoda za registrirano ZTP, ki se šteje za manjšo v skladu s četrtim pododstavkom člena 53(2) Uredbe (EU) št. 1151/2012.

5. Spremembe

Označevanje

Sprememba točke „8. Označevanje“. Iz specifikacije proizvoda bi bilo treba izbrisati spodnje odstavke:

„Na eni četrtini ima oznako, ki ustreza registrski številki industrijskega proizvajalca kruha, in na drugi četrtini nalepko za prehransko uporabo, na kateri je logotip ZGO ‚Pan de Cruz de Ciudad Real‘, evropski logotip ZGO kot tudi številka za individualno kontrolo, povezana s kruhom, in znak podeljevalca certifikata.“

„Ustrezno oštevilčevanje kosov sporoči in nadzoruje organ za certificiranje.“

Besedilo iz postavke o označevanju:

„Kruh, zaščiten z geografsko označbo, je treba zaradi pravilne identifikacije označiti na naslednji način: Na zgornji strani je označen z dvema globokima pravokotnima rezoma v obliki križa. Na eni četrtini ima oznako, ki ustreza registrski številki industrijskega proizvajalca kruha, in na drugi četrtini nalepko za prehransko uporabo, na kateri je logotip ZGO ‚Pan de Cruz de Ciudad Real‘, evropski logotip ZGO kot tudi številka za individualno kontrolo, povezana s kruhom, in znak podeljevalca certifikata. Na spodnji strani je anagram ali logotip ZGO, oblikovan iz majhnih vrezov na skorji. Ustrezno oštevilčevanje hlebcev sporoči in nadzoruje organ za certificiranje. Hlebci, zaščiteni z ZGO ‚Pan de Cruz de Ciudad Real‘, so dani na trg z oznako in v embalaži, kot jo zahteva veljavna zakonodaja.“

Obrazložitev:

Razlog za spremembo je težava pri označevanju kruha z registrsko številko industrijskega proizvajalca kruha, številko za individualno kontrolo in znakom organa za certificiranje, zlasti nekaterih kosov, kot so mali hlebec (pan pequeño), štručka (libreta) in kruhek s križem (panecillo de cruz), zaradi majhne velikosti teh kosov, in pri lepljenju nalepke za prehransko uporabo na kruh, ki je bil ravno vzet iz peči pri temperaturi 180–200 °C.

Poleg tega potrošnik bolje prepozna proizvod „Pan de Cruz de Ciudad Real“ z dvema oznakama, ki se ohranita v predlogu sprememb.

Gre za manjšo spremembo, pri čemer se ne spremenijo proizvod (ostane enak in ima enake značilnosti), geografsko območje, povezava in ime. Omejitve za trgovanje se zaradi spremembe ne povečajo. Upoštevajo se določbe člena 53(2) in sprememba se šteje za manjšo.

Besedilo, ki nadomesti besedilo iz postavke o označevanju:

„Kruh, zaščiten z ZGO ‚Pan de Cruz de Ciudad Real‘, je treba zaradi pravilne identifikacije javnosti predstaviti z naslednjimi oznakami: Na zgornji strani je označen z dvema globokima pravokotnima rezoma v obliki križa. Na spodnji strani je anagram ali logotip ZGO, oblikovan iz majhnih vrezov na skorji. Hlebci, zaščiteni z ZGO ‚Pan de Cruz de Ciudad Real‘, so dani na trg z oznako in v embalaži, kot jo zahteva veljavna zakonodaja.“

Posledice spremembe besedila drugih postavk specifikacije proizvoda.

2. Opis proizvoda

Staro besedilo:

„‚Pan de Cruz de Ciudad Real‘ z zaščiteno geografsko označbo (ZGO) je kruh, narejen iz čvrstega in kompaktnega testa iz pšenice, s čvrsto in belo sredico v obliki dvignjenega hlebca z gladko skorjo, kjer sta na zgornji strani narejena dva globoka pravokotna reza v obliki križa, po katerem ima kruh ime in označbo, ki ustreza registrski številki industrijskega proizvajalca kruha, na spodnji strani pa je anagram ali logotip ZGO.“

Novo besedilo:

„‚Pan de Cruz de Ciudad Real‘ z zaščiteno geografsko označbo (ZGO) je kruh, narejen iz čvrstega in kompaktnega testa iz pšenice, s čvrsto in belo sredico v obliki dvignjenega hlebca z gladko skorjo, kjer sta na zgornji strani narejena dva globoka pravokotna reza v obliki križa, po katerem ima kruh ime in označbo, na spodnji strani pa je anagram ali logotip ZGO.“

5. Opis metode pridobivanja proizvoda

Staro besedilo:

„Rez Tudi rez je potrebno narediti ročno. Po vzhajanju testa se na zgornji strani naredita dva pravokotna reza v obliki križa. Na eni četrtini, ki nastane z rezom, se s kovinskim pripomočkom v obliki žiga za ta namen kos označi z oznako, ki ustreza registrski številki industrijskega proizvajalca kruha.“

Novo besedilo:

„Rez Tudi rez je potrebno narediti ročno. Po vzhajanju testa se na zgornji strani naredita dva pravokotna reza v obliki križa.“

Staro besedilo:

„Dajanje v peč Tudi to fazo je treba narediti ročno. Kruh, ki že ima zareze na zgornji strani, se vstavi v peč s krušnim loparjem, pri čemer so oznaka, ki ustreza registrski številki industrijskega proizvajalca kruha, in pravokotna reza v obliki križa obrnjeni navzdol.“

Novo besedilo:

„Dajanje v peč Tudi to fazo je treba narediti ročno. Kruh, ki že ima zareze na zgornji strani, se vstavi v peč s krušnim loparjem, pri čemer sta pravokotna reza v obliki križa obrnjena navzdol.“

Staro besedilo:

„Jemanje iz peči Kruh se jemlje iz peči z istim krušnim loparjem in odloži na vozičke z lesenimi policami, da se ohladi. Ko se hlebci ohladijo, se ročno označijo v skladu s točko 8 te specifikacije proizvoda in so pripravljeni za trženje.“

Novo besedilo:

„Jemanje iz peči Kruh se jemlje iz peči z istim krušnim loparjem in odloži na vozičke z lesenimi policami, da se ohladi.“

Posodobljena je bila tudi točka 7.

Nadzorni organ

Staro besedilo:

„Nadzorni organ je naslednji subjekt za certificiranje: ECOAGROCONTROL, S.L. Carlos VII 9 13630 - Socuéllamos (C.Real) Telefon: 926 532 628 917450014 Ta subjekt je pooblastila avtonomna skupnost Kastilija in Manča ter je v skladu z zahtevami standarda UNE-EN-45011.“

Novo besedilo:

„Nadzorni organ je naslednji subjekt za certificiranje: CERTIFOOD C/CRISTOBAL BORDIU, 35. 4o PLANTA. OFIC. 415, 28003 Madrid, ŠPANIJA Tel. +34 917450014 Ta subjekt je pooblastila avtonomna skupnost Kastilija in Manča ter je v skladu z zahtevami standarda UNE-EN-45011.“

Predlog sprememb specifikacije proizvoda vpliva na enotni dokument, zlasti na naslednje točke:

3.2 Opis proizvoda, za katerega se uporablja ime iz točke 1

Staro besedilo:

„‚Pan de Cruz de Ciudad Real‘ z zaščiteno geografsko označbo (ZGO) je kruh, narejen iz čvrstega in kompaktnega testa iz pšenice, s čvrsto in belo sredico v obliki dvignjenega hlebca z gladko skorjo, kjer sta na zgornji strani narejena dva globoka pravokotna reza v obliki križa, po katerem ima kruh ime in označbo, ki ustreza registrski številki industrijskega proizvajalca kruha, na spodnji strani pa je anagram ali logotip ZGO.“

Novo besedilo:

„‚Pan de Cruz de Ciudad Real‘ z zaščiteno geografsko označbo (ZGO) je kruh, narejen iz čvrstega in kompaktnega testa iz pšenice, s čvrsto in belo sredico v obliki dvignjenega hlebca z gladko skorjo, kjer sta na zgornji strani narejena dva globoka pravokotna reza v obliki križa, po katerem ima kruh ime in označbo, na spodnji strani pa je anagram ali logotip ZGO.“

3.7 Posebna pravila za označevanje

Staro besedilo:

„Kruh, zaščiten z geografsko označbo, je treba zaradi pravilne identifikacije označiti na naslednji način: Na spodnji strani je označen z dvema globokima pravokotnima rezoma v obliki križa. Na eni četrtini ima oznako, ki ustreza registrski številki industrijskega proizvajalca, in na drugi četrtini nalepko o uporabi v prehrani, na kateri je logotip ZGO ‚Pan de Cruz de Ciudad Real‘, evropski logo ZGO kot tudi številka za individualno kontrolo, povezana s kruhom, in znak podeljevalca certifikata. Na zgornji strani nosi oznako ali logotip ZGO, oblikovano iz majhnih vrezov na skorji.“

Novo besedilo:

„Kruh, zaščiten z geografsko označbo, je treba zaradi pravilne identifikacije označiti na naslednji način: Na spodnji strani je označen z dvema globokima pravokotnima rezoma v obliki križa. Na zgornji strani nosi oznako ali logotip ZGO, oblikovano iz majhnih vrezov na skorji.“

Zaradi spremembe enotnega dokumenta v Prilogi I k Izvedbeni uredbi Komisije (EU) št. 668/2014, kjer točk 5.1, 5.2 in 5.3 ni, se besedilo omeji na navedbo nespremenjene posebnosti geografskega območja, posebnosti proizvoda in vzročne povezave:

Staro besedilo:

„5.1 Posebnosti geografskega območja Podnebje geografskega območja v smislu temperature in vlage na splošno omogoča postopek vzhajanja pri sobni temperaturi, ki je med 26 in 30 °C, in relativno vlažnostjo med 40 in 45 %. Način domače peke ‚Pan de Cruz de Ciudad Real‘, ki je zelo prepoznaven, ima naslednje posebnosti: Oblikovanje in rezanje sta ročna, tako kot tudi rez v obliki križa na spodnji strani, vrezi oznake na zgornji strani, testo mora počivati 10 do 15 minut, nato pa ga damo v peč tako, da je rez v obliki križa obrnjen navzdol. 5.2 Posebnosti proizvoda Kruh je kompakten in čvrst hlebec, z enakomerno mehko in močno skorjo, čvrsto in belo sredico, z intenzivno aromo po žitu in prijetnim ter rahlo sladkim okusom v ustih. 5.3 Vzročna zveza med geografskim območjem in kakovostjo ali značilnostmi proizvoda (za ZOP) ali posebno kakovostjo, slovesom ali drugo značilnostjo proizvoda (za ZGO) Način peke se je oblikoval skozi stoletja pekovske tradicije. Glavna značilnost posebnega in v veliki meri domačega načina izdelave je rez v obliki križa, ki prepreči, da bi skorja kruha ob peki počila. Na enak način je tudi proces vzhajanja prilagojen pogojem vlage in temperature območja. Postopek priprave zagotavlja poseben kruh z značilnostmi iz točke 5.2.“

Novo besedilo:

„Podnebje geografskega območja v smislu temperature in vlage na splošno omogoča postopek vzhajanja pri sobni temperaturi, ki je med 26 in 30 °C, in relativno vlažnostjo med 40 in 45 %. Način domače peke ‚Pan de Cruz de Ciudad Real‘, ki je zelo prepoznaven, ima naslednje posebnosti: Oblikovanje in rezanje sta ročna, tako kot tudi rez v obliki križa na spodnji strani, vrezi oznake na zgornji strani, testo mora počivati 10 do 15 minut, nato pa ga damo v peč tako, da je rez v obliki križa obrnjen navzdol. Glavna značilnost posebnega in v veliki meri obrtniškega načina izdelave je rez v obliki križa in dajanje v peč, ki preprečita, da bi skorja kruha ob peki počila, in zagotavljata kompakten in čvrst hlebec, z enakomerno mehko in močno skorjo, čvrsto in belo sredico, z intenzivno aromo po žitu in prijetnim ter rahlo sladkim okusom v ustih.“

6. Posodobljena specifikacija proizvoda (le za ZOP in ZGO)

http://pagina.jccm.es/agricul/paginas/comercial-industrial/consejos_new/pliegos/Pliego_Condiciones_IGP_PdeCMod_20160509_II.pdf

ENOTNI DOKUMENT

„PAN DE CRUZ DE CIUDAD REAL“

EU št.: PGI-ES-2210 – 13.1.2017

ZOP ( ) ZGO ( X )

1. Ime

„Pan de Cruz de Ciudad Real“

2. Država članica ali tretja država

Španija

3. Opis kmetijskega proizvoda ali živila

3.1 Vrsta proizvoda

Skupina 2.3 Kruh, fino pecivo, slaščice in drugi pekovski izdelki

3.2 Opis proizvoda, za katerega se uporablja ime iz točke 1

„Pan de Cruz de Ciudad Real“ z zaščiteno geografsko označbo (ZGO) je kruh, narejen iz čvrstega in kompaktnega testa iz pšenice, s čvrsto in belo sredico v obliki dvignjenega hlebca z gladko skorjo, kjer sta na zgornji strani narejena dva globoka pravokotna reza v obliki križa, po katerem ima kruh ime in označbo, na spodnji strani pa je anagram ali logotip ZGO.

Posebne lastnosti kruha so naslednje:

Pripravljen in izdelan je iz čvrstega testa iz pšenične moke, katere lastnosti so: W med 140 in 200 ter P/L med 0,5 in 1,0.

Je okrogle oblike in nizek ter ima skorjo.

Skorja je debela od enega do dveh milimetrov, mehka in hrustljava, zlatorumene ali svetlo kostanjeve barve z okusom po praženem žitu.

Sredica je bele barve, mehka, spužvasta, čvrsta in brez lukenj ter podobna bombažu.

Organoleptične lastnosti kruha so: sredica z intenzivno aromo žita in prijetnim rahlo sladkim okusom v ustih, skorja mehka in hrustljava z okusom po praženem žitu. V običajnih pogojih shranjevanja ostane „Pan de Cruz de Ciudad Real“ užiten od 6 do 7 dni.

Ne postane plesniv, nima nikakršnih anomalij ali drugih tujkov.

Najvišja stopnja vlažnosti sredice je 30 %, kislost hlebcev pa je med pH 5 in 7.

Prodaja se v obliki velikega hlebca (750–850 g), majhnega hlebca (550–650 g), štručke (310–410 g) in kruhka s križem (115–135 g).

3.3 Krma (samo za proizvode živalskega izvora) in surovine (samo za predelane proizvode)

Pšenična moka, katere lastnosti so: W med 140 in 200 ter P/L med 0,5 in 1,0.

3.4 Posebne faze proizvodnje, ki jih je treba izvajati na opredeljenem geografskem območju

Kruh, zaščiten z ZGO kot „Pan de Cruz de Ciudad Real“, je narejen izključno iz pšenične moke, vode, soli, naravnega kvasa in dovoljenih sestavin za izboljšanje kakovosti in dovoljenih aditivov. Pri lastnostih moke je treba upoštevati naslednje kriterije: W med 140 in 200 ter P/L med 0,5 in 1,0.

V povprečju se iz 100 kg moke pridobi 110–125 kg kruha, kar je odvisno od teže hlebcev.

Proizvodnja kruha z zaščiteno geografsko označbo „Pan de Cruz de Ciudad Real“ mora slediti postopku, ki je opisan v tem odstavku:

1. Gnetenje

Testo se gnete z mehanskim strojem za gnetenje toliko časa, da nastane homogeno testo, tj. 20 ali 30 minut (odvisno od tipa stroja), pri čemer testo po končanem postopku ne sme biti toplejše od 24 do 25 °C.

2. Fina obdelava

Večkrat zapored se testo spusti skozi napravo za fino obdelavo, po možnosti s ploščami, dokler ni gladko in elastično.

3. Tehtanje

Ker gre za obrtniški kruh, ga je potrebno stehtati z volumetričnim merilnikom, elektronsko tehtnico ali delilnim strojem za volumen. Teža testa za pridobivanje različnih hlebcev, izražena v gramih, mora biti naslednja: za velik hlebec med 900 in 1 000 g, za mali hlebec med 660 in 760 g, za štručko med 370 in 470 ter za kruhek s križem med 150 in 180 g.

4. Oblikovanje

Izvaja se ročno, z obdelavo določenega dela testa z rokami, dokler hlebec ni okroglaste konveksne oblike, ne da bi se pri tem vnesel kak tujek. Nato ga je potrebno oblikovati v hlebček in ga sploščiti. Priporočljivo je narediti večji hlebček, pri tem pa oblikovati robove in pustiti sredino dvignjeno.

5. Vzhajanje

Ko je kruh oblikovan, se položi na pladnje in pokrije s platnom ali podobno tkanino, s čimer se začne postopek vzhajanja pri sobni temperaturi, da se oblikuje fina skorja. Ustrezna temperatura v prostoru za vzhajanje je med 26 in 30 °C, relativna vlaga pa med 40 in 45 %. Čas vzhajanja je med 1 uro in 20 minut do 2 uri in 20 minut, odvisno od sobne temperature.

6. Rez

Tudi rez je potrebno narediti ročno. Po vzhajanju testa se na zgornji strani naredita dva pravokotna reza v obliki križa. Nato se z logotipom ZGO „Pan de Cruz de Ciudad Real“ označi drugo oziroma spodnjo stran kruha. Premer logotipa mora pri velikem in malem hlebcu meriti 6 centimetrov, pri štručki in kruhku s križem pa 4 centimetre. Nato mora testo od 10 do 15 minut počivati, da rez med oblikovanjem skorje ostane čvrst.

7. Dajanje v peč

V peč se ročno položi s krušnim loparjem tako, da je zgornja stran kruha obrnjena navzdol.

8. Peka

Kruh se peče v pečeh, opremljenih z oporniki in stenami iz ognjevarnega materiala. Celotni čas peke je med 30 in 50 minut. Prvih 15 minut mora biti temperatura v peči 250 °C, preostali čas (od 15 do 35 minut) pa je treba temperaturo zmanjšati na 200 °C.

9. Jemanje iz peči

Kruh se jemlje iz peči s krušnim loparjem in odloži na vozičke z lesenimi policami, da se ohladi. Ko se ohladijo, so hlebci pripravljeni na dostavo.

Najvišja dovoljena stopnja vlažnosti je 30 %, kislost hlebcev pa je med pH 5 in 7.

3.5 Posebna pravila za rezanje, ribanje, pakiranje itn. proizvoda, za katerega se uporablja registrirano ime

—

3.6 Posebna pravila za označevanje proizvoda, za katerega se uporablja registrirano ime

Kruh, zaščiten z geografsko označbo, je treba zaradi pravilne identifikacije označiti na naslednji način:

Na spodnji strani je označen z dvema globokima pravokotnima rezoma v obliki križa.

Na zgornji strani nosi oznako ali logotip ZGO, oblikovano iz majhnih vrezov na skorji.

4. Jedrnata opredelitev geografskega območja

Območje proizvodnje kruha v okviru zaščitene geografske označbe „Pan de Cruz de Ciudad Real“ obsega vse občine province Ciudad Real.

5. Povezava z geografskim območjem

Podnebje geografskega območja v smislu temperature in vlage na splošno omogoča postopek vzhajanja pri sobni temperaturi, ki je med 26 in 30 °C, in relativno vlažnostjo med 40 in 45 %.

Način domače peke „Pan de Cruz de Ciudad Real“, ki je zelo prepoznaven, ima naslednje posebnosti:

Oblikovanje in rezanje sta ročna, tako kot tudi rez v obliki križa na spodnji strani, vrezi oznake na zgornji strani, testo mora počivati 10 do 15 minut, nato pa ga damo v peč tako, da je rez v obliki križa obrnjen navzdol.

Glavna značilnost posebnega in v veliki meri obrtniškega načina izdelave je rez v obliki križa in dajanje v peč, ki preprečita, da bi skorja kruha ob peki počila, in zagotavljata kompakten in čvrst hlebec, z enakomerno mehko in močno skorjo, čvrsto in belo sredico, z intenzivno aromo po žitu in prijetnim ter rahlo sladkim okusom v ustih.

Sklic na objavo specifikacije proizvoda

(drugi pododstavek člena 6(1) te uredbe)

http://pagina.jccm.es/agricul/paginas/comercial-industrial/consejos_new/pliegos/Pliego_Condiciones_IGP_PdeCMod_20160509_II.pdf

(1) UL L 179, 19.6.2014, str. 17.

(2) UL L 343, 14.12.2012, str. 1.